Tarybos Reglamentas (EB) Nr. 874/2003
2003 m. gegužės 6 d.
dėl Europos bendrijos ir Kiribačio Respublikos Susitarimo dėl žvejybos Kiribačio žvejybos zonoje sudarymo
EUROPOS SĄJUNGOS TARYBA,
atsižvelgdama į Europos ekonominės bendrijos steigimo sutartį, ypač į jos 37 straipsnį, kartu su 300 straipsnio 2 dalimi ir 300 straipsnio 3 dalies pirmuoju papunkčiu,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi:
(1) Bendrija ir Kiribačio Respublika vedė derybas dėl Susitarimo dėl žvejybos, suteikiančio Bendrijos žvejams galimybę žvejoti vandenyse, priklausančiuose Kiribačio suverenitetui arba esančiuose jo jurisdikcijoje žvejybos atžvilgiu, ir jį parafavo.
(2) Bendrija yra suinteresuota patvirtinti minėtąjį Susitarimą.
(3) Turi būti apibrėžiami žvejybos galimybių paskirstymo tarp valstybių narių būdai,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Europos bendrijos ir Kiribačio Respublikos Susitarimas dėl žvejybos Kiribačio žvejybos zonoje.
Susitarimo tekstas pridedamas prie šio reglamento.
2 straipsnis
Susitarimo protokole nustatytos žvejybos galimybės tarp valstybių narių paskirstomos taip:
-gaubtiniais tinklais žvejojantys laivai: | Prancūzija: | 27 % esamų licencijų |
Ispanija: | 73 % esamų licencijų, |
-ūdomis žvejojantys laivai: | Ispanija: | 6 laivai |
Portugalija: | 6 laivai. |
Jei šių valstybių narių pateiktos paraiškos licencijai gauti neišnaudoja visų Protokole nustatytų žvejybos galimybių, Komisija gali svarstyti bet kurios kitos valstybės narės paraišką licencijai gauti.
3 straipsnis
Valstybės narės, kurių laivai žvejoja pagal šį Susitarimą, praneša Komisijai Kiribačio žvejybos zonoje sugautą kiekvienos žuvų rūšies kiekį, remdamosi 2001 m. kovo 14 d. Komisijos reglamentu (EB) Nr. 500/2001, nustatančiu išsamias Tarybos reglamento (EEB) Nr. 2847/93 taikymo taisykles dėl Bendrijos žvejybos laivų sugavimų trečiųjų šalių vandenyse ir atviroje jūroje kontrolės [3].
4 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gegužės 6 d.